ՆԱԽԱԳԻԾ 3-86

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ  
ՍՅՈՒՆԻՔԻ ՄԱՐԶ  
ԿԱՊԱՆ  ՀԱՄԱՅՆՔԻ  ԱՎԱԳԱՆԻ**

**------- ----------------Ի 2025թ. N -Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ**

**ՀԱՄԱՅՆՔՈՒՄ ՃԱՆԱՊԱՐՀԱՅԻՆ ԵՐԹԵՎԵԿՈՒԹՅԱՆ ԿԱԶՄԱԿԵՐՊՄԱՆ ՍԽԵՄԱՆ ՀԱՍՏԱՏԵԼՈՒ ՄԱՍԻՆ**

**ՈՐՈՇՈՒՄ**

Ղեկավարվելով Տեղական ինքնակառավարման մասին Հայաստանի Հանրապետության օրենքի 18-րդ հոդվածի 1-ին մասի 4․3-րդ կետով, 35-րդ հոդվածի 1-ին մասի 19-րդ կետով, հիմք ընդունելով Հայաստանի Հանրապետության կառավարության 2006 թվականի հուլիսի 27-ի N 1206-Ն որոշման Հավելվածով հաստատված կարգի VII բաժնի դրույթները, համաձայն ՀՀ Սյունիքի մարզպետի աշխատակազմի, ՀՀ ներքին գործերի նախարարության ոստիկանության և համայնքային շահագրգիռ մարմինների համաձայնեցումների և հաշվի առնելով Կապան համայնքի ղեկավարի առաջարկությունը՝ **Կապան համայնքի ավագանին որոշում է.**

1. Հաստատել Հայաստանի Հանրապետության Սյունիքի մարզի Կապան համայնքում ճանապարհային երթևեկության կազմակերպման սխեման` համաձայն հավելվածի:
2. Համայնքի ղեկավարին՝ կայացնել որոշումներ այդ սխեմային համապատասխան անվտանգ երթևեկության կազմակերպման համար անհրաժեշտ ճանապարհային երթևեկության կազմակերպման կահավորանքի ու այլ տեխնիկական միջոցների տեղադրման վերաբերյալ։

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

**ՏԵՂԵԿԱՆՔ - ՀԻՄՆԱՎՈՐՈՒՄ**

**ԿԱՊԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԵՎ ԱՅԴ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ**

Որոշման նախագծի ընդունման անհրաժեշտությունը պայմանավորված է նպաստել համայնքի ճանապարհային ցանցի և երթևեկության կազմակերպման մակարդակի բարձրացման, հասարակական տրանսպորտի սպասարկման և ուղևորափոխադրումների պայմանների բարելավման և ճանապարհային երթևեկության անվտանգության ապահովմանն ուղղված այլ պայմանների ապահովման անհրաժեշտությամբ։

Որոշման նախագծի ընդունման կապակցությամբ Կապան համայնքի բյուջեում նախատեսվում է ծախսերի ավելացում ճանապարհային երթևեկության կազմակերպման սխեմային համապատասխան ճանապարհային կահավորանքի ու այլ տեխնիկական միջոցների տեղադրման նպատակով, որի նախահաշվային արժեքը կազմում է 72 184 700 ՀՀ դրամ։